**EuroHungaricum Alapítvány Nyári Tábor Általános Szerződési Feltételek (ÁSZF)**

1. Az EuroHungaricum Alapítvány (továbbiakban Alapítvány) nyári táborainak (továbbiakban Tábor) időpontja, időtartama, programja, a nyújtott szolgáltatásai és a részvételi díj a [www.eurohungaricum.hu](http://www.eurohungaricum.hu) honlapon kerül meghirdetésre.
2. A táborokat az Alapítvány szervezi, elérhetőségei az Alapítvány honlapján vannak feltüntetve.
3. Táborba történő jelentkezést a szülő/gondviselő (továbbiakban Szülő) az Alapítvány honlapján a Jelentkezési Lap kitöltésével és elküldésével teheti meg.
4. A Jelentkezési lap beérkezését követően az Alapítvány egy e-mail-t küld, amivel a tábori jelentkezést visszaigazolja, közli a fizetési és egyéb tudnivalókat és mellékelve megküldi a tábor tájékoztató anyagát és egy egészségügyi nyilatkozatot.
5. A Szülő a gyermeket a Tábor ideje alatt az Alapítvány felügyeletére bízza. Az Alapítvány kijelenti, hogy a Tábor ideje alatt mindent megtesz a Tábor magas színvonalon történő megszervezéséért, az oktatási és szabadidős programok megtartásáért.
6. A Táborból a gyermeket kizárólag a Szülő viheti el, ettől eltérő esetben a Szülőnek az Alapítványt tájékoztatnia kell arról, hogy ki viheti el a gyermeket.
7. Lehetőséget biztosítunk mindenkinek a táborhely előzetes megtekintésére, előre egyeztetett időpontban.
8. A Tábor helyszínein értékes tárgyak, készpénz megőrzésére nincs lehetőség, így azok biztonságáért az Alapítvány felelősséget nem vállal.
9. A Szülő köteles a gyermeke által a Tábor ideje alatt okozott kárt, jegyzőkönyv felvételével egyidejűleg a károkozás helyszínén megtéríteni.
10. Szülő kijelenti, hogy gyermeke tekintetében nincs tudomása semmilyen egyéb, olyan betegségről, amelyet a jelentkezési lapon nem tüntetett fel. A gyermek esetleges egészségügyi állapotával, problémáival kapcsolatos felvilágosítás elmaradása esetében az Alapítvány felelősséget nem vállal.
11. A Szülő tudomásul veszi, hogy gyermeke saját felelősségére vesz részt a sport és egyéb játékprogramokon. Ha a gyermek ezeken nem vehet részt, azt a Szülőnek előzetesen írásban jeleznie kell az Alapítvány felé a jelentkezési lap megjegyzés rovatában.
12. Szülő jogosult lemondani a tábori jelentkezést. A tábor megkezdése előtt 10 nappal a tábor térítésmentesen lemondható, a befizetett díj 100%-a visszatérítendő̋. A tábor megkezdése előtt 10 napon belüli lemondás esetében a lemondási díj: 15.000 Ft az ottalvós és 10.000 Ft a napközis tábor esetében A megkezdett tábor esetén a befizetett díj nem jár vissza.
13. A szülők által befizetett előlegek a tábor elmaradása esetén visszajárnak, ha központi utasításra kell eltekinteni a tábor megszervezésétől. Ennek okán, ha az Operatív Törzs a későbbiekben ilyen döntést hoz, úgy a családokat anyagi kár nem érheti.
14. A tábort lemondani kizárólag írásban az eurohungaricum@eurohungaricum.hu címre küldött levélben lehetséges.
15. Ha az adott Tábor bármely okból nem kerül megrendezésre, a Szervező a befizetett díjat hiánytalanul visszatéríti, illetve a Szülő írásbeli kérése alapján az adott évben másik meghirdetett időpontra jóváírja.
16. Ha az adott tábor bármely okból nem kerül megrendezésre, az Alapítvány köteles azt a tábor megkezdése előtt 5 nappal közölni, esetleg más tábor időpontokat felajánlani.
17. A táborok 10 fő jelentkezése alatt nem indulnak.
18. Tábor házirendjének súlyos megsértése esetén az Alapítvány jogosult a tábori részvételt felmondani. Ebben az esetben a Szülő semmilyen pénz visszatérítési követelést nem támaszthat.
19. A Táborban készült képek és videók az Alapítvány tulajdonát képezik. A szülő előzetesen hozzájárul ahhoz, hogy a Tábor időtartama alatt olyan fénykép, csoportkép vagy videó készüljön, amelyen gyermeke is szerepel.
20. A Táborban készített képeket az Alapítvány marketing célokra – elsősorban a www.eurohungaricum.hu honlapon, és az Alapítvány Facebook és Instagram oldalain használhatja.
21. Szülő előzetesen, írásban (a tábori jelentkezési lap megjegyzés rovatában) kérheti gyermekéről a képek fel nem használását.
22. Az Alapítvány tevékenysége során a felhasználók adatait az Adatvédelmi törvény értelmében kizárólag szerződéskötési, számlázási, valamint saját egyéb marketingcéljaira használja fel. A Szülő tudomásul veszi, hogy ezen adatszolgáltatással egyidejűleg hozzájárulását adja ahhoz, hogy az általa megadott adatokat az Alapítvány nyilvántartsa és kezelje.
23. A Szülő a jelentkezési lap kitöltésével és e-mailben visszaküldésével nyilatkozik, hogy az általa kitöltött jelentkezési lapon megadott adatok a valóságnak megfelelnek, a tábor tájékoztató anyagot és a jelen ÁSZF-t elolvasta és tudomásul vette.